**KRITERIJUMI VREDNOVANJA**

**VI razred**

Zadovoljavajući:

* Navodi osnovnu podjelu prošlosti i glavne istorijske epohe; koristi jednostavne vremenske trake kako bi odredio deceniju, vijek, milenijum; smješta godine u decenije, vjekove i milenijume, uz pomoć nastavnika;
* upotrebljava osnovne pojmove za opis toka vremena u epohi koju izučava (prije/poslije; staro/novo; prošlost/sadašnjost) i navodi njene osnovne karakteristike; uz pomoć nastavnika smješta istorijske događaje, pojave i procese u odgovarajuće epohe; upotrebljava jednostavne vremenske trake za datu epohu;
* koristi jednostavnije istorijske i geografske karte uz pomoć nastavnika: razlikuje strane svijeta, kontinente i prostore relevantne za epohu koju izučava (Egipat, Mesopotamija, Kina...); upisuje i ucrtava podatke u slijepe karte uz pomoć nastavnika; na osnovu karte uočava povezanost prostora i načina života na jednostavnim primjerima, uz pomoć nastavnika;
* razlikuje kategorije uzroka i posljedice, uz pomoć nastavnika; navodiuzroke i posljedice prošlih događaja i pojava, uz pomoć nastavnika;
* uočava kontinuitete i promjene u epohi koju izučava, uz pomoć nastavnika;
* opisuje vrste istorijskih izvora, uz navođenje primjera iz svakodnevnog života i sadržaja koje izučava;
* iznosi jednostavna zapažanja na osnovu proučavanih izvora; vrši izbor relevantnih informacija iz izvora i, na osnovu njih, izvodi jednostavne zaključke, uz pomoć nastavnika;
* uviđa neke razlike i sličnosti između različitih prikaza/tumačenja istih istorijskih događaja na jednostavnim primjerima, uz pomoć nastavnika;
* učestvuje u diskusijama na zadatu temu, navodeći argumente, uz pomoć nastavnika ili vršnjaka, razumije i poštuje proceduru u diskusijama.

Dobar:

* Objašnjava podjelu istorije i glavne istorijske epohe; na osnovu primjera uviđa da se vrijeme računa prema nekom značajnom događaju; smješta godine u decenije, vjekove i milenijume; izrađuje jednostavne vremenske trake na osnovu uputstava;
* upotrebljava odgovarajuće pojmove kojima objašnjava tok vremena (prije nove ere/nova era, praistorija, starije i mlađe kameno doba, metalno doba...) i opisuje karakteristike epohe koju proučava; hronološki navodi događaje, pojave i procese;
* koristi jednostavne istorijske i geografske karte: pokazuje države, gradove, rijeke, mora; upisuje i ucrtava podatke u slijepe karte; na osnovu karte objašnjava povezanost prostora i načina života;
* razlikuje uzroke i posljedice na konkretnim primjerima; identifikuje uzroke i posljedice prošlih događaja i pojava u jednostavnom istorijskom štivu;
* uočava kontinuitete i promjene u epohi koje proučava; objašnjava način na koji su pojedinci i grupe doveli do promjena;
* navodi vrste i karakteristike istorijskih izvora na osnovu štiva koje izučava;
* izvodi zaključke na osnovu informacija iz izvora; vrši izbor relevantnih informacija iz izvora, na osnovu kojih stvara jednostavan rad; iznosi analizu svojih zaključaka na osnovu poređenja sa zaključcima drugih učenika;
* identifikuje neke sličnosti i razlike između različitih prikaza/tumačenja istih istorijskih događaja ili ličnosti i daje svoja objašnjenja za to; na osnovu izvora daje svoje tumačenje određenih ličnosti, događaja i pojava i analizira ga na osnovu uputstava nastavnika;
* učestvuje u diskusijama na zadatu temu navodeći argumente; razumije i poštuje proceduru u diskusijama, uvažava argumente suprotne strane.

Vrlo dobar:

* Objašnjava zašto se prošlost dijeli na različite epohe i značajne događaje na osnovu kojih ljudi računaju vrijeme; smješta godine u decenije, vjekove i milenijume; samostalno izrađuje vremenske trake;
* upotrebljava odgovarajuće termine za opis toka vremena (bronzano doba, Stari istok, Rimsko carstvo...); upoređuje karakteristike epohe koju izučava sa karakteristikama prošlih epoha; hronološkim redom navodi istorijske ličnosti, događaje, pojave i procese; identifikuje glavne vremenske odrednice;
* upotrebljava složenije istorijske i geografske karte; objašnjava terotorijalne promjene; upisuje i ucrtava podatke u slijepe karte; objašnjava povezanost prostora i načina života ljudi na osnovu informacije iz karata i drugih izvora;
* identifikuje i objašnjava uzroke i posljedice prošlih događaja i pojava; pravi razliku između uzroka, povoda i posljedice na konkretnim primjerima; dosljedno navodi više od jednog uzroka ili posljedice nekog događaja ili pojave;
* upoređuje kontinuitete i promjene u epohama koje izučava, objašnjava sličnosti i razlike; objašnjava kako su pojedinci i grupe uticali na promjene i izvodi sopstvene zaključke o tome;
* objašnjava vrste i karakteristike izvora; analizira domete i ograničenja istorijskih izvora na konkretnim primjerima;
* u izvorima identifikuje relevantne podatke i koristi ih za stvaranje kompleksnijeg rada; analizira pristup koji je koristio u radu i izvedene zaključke;
* pronalazi sličnosti i razlike u različitim prikazima/tumačenjima istorijskih ličnosti, događaja i pojava na konkretnim primjerima; na osnovu izvora kreira sopstvena tumačenja uloge/značaja pojedinaca, događaja i pojava; analizira svoja tumačenja prema zadatim kriterijumima i upoređuje ih s tumačenjima drugih učenika;
* predlaže teme diskusija i učestvuje u njima navodeći argumente; uvažava stavove suprotne strane; procjenjuje sopstvene i argumente suprotne strane.

Odličan:

* Objašnjava zašto se prošlost dijeli na različite epohe; objašnjava značenja pojedinih naziva i primjere značajnih događaja na osnovu kojih ljudi računaju vrijeme; smješta godine u decenije, vjekove i milenijume; samostalno kreira i izrađuje složenije vremenske trake;
* upotrebljava napredne termine za opis toka vremena (paleolit, neolit, antika....); analizira karakteristike epohe koje izučava i upoređuje ih sa karakteristikama prošlih epoha; hronološkim redom navodi istorijske ličnosti, događaje, pojave i procese;
* upotrebljava složenije istorijske i geografske karte za objašnjenje istorijskih događaja, pojava i procesa; upisuje i ucrtava podatke u slijepe karte; izrađuje tematske karte na zadatoj podlozi; izvodi zaključke o povezanosti prostora i načina života koristeći kartu i druge izvore; upoređuje stare i savremene karte i navodi sličnosti i razlike;
* primjenjuje znanje o uzrocima, povodima i posljedicama za analizu novih sadržaja; objašnjava zašto treba istražiti više od jednog uzroka ili posljedice nekog događaja i pojave;
* objašnjava kontinuitete i promjene u epohama koja izučava i pronalazi uzroke i posljedice promjena; procjenjuje uticaj i ulogu pojedinaca i grupa na promjene;
* na osnovu stečenih znanja o vrstama i karakteristikama izvora analizira i procjenjuje značaj i validnost izvora na konkretnim primjerima;
* vrši izbor relevantnih informacije iz izvora; kritički koristi dokaze iz različitih izvora za izvođenje zaključaka; kreira kompleksniji rad u kojem iznosi zaključke na osnovu informacija iz izvora i literature; analizira i procjenjuje svoj pristup i zaključke;
* analizira različita tumačenja/perspektive o istorijskim ličnostima, događajima i pojavama na konkretnim primjerima; pravi razliku između činjenica i tumačenja na jednostavnim primjerima; na osnovu izvora kreira sopstvena tumačenja značaja pojedinih istorijskih ličnosti, događaja i pojava; analizira svoja tumačenja prema zadatim uputstvima, upoređuje ih s tumačenjima drugih učenika i objašnjava zašto među njima postoje razlike;
* osmišljava teme diskusija i učestvuje u njima navodeći svoje argumente i uvažavajući argumente suprotne strane; procjenjuje sopstvene i argumente suprotne strane.

**VII razred**

Zadovoljavajući:

* Upotrebljava odgovarajuće termine za epohe koje izučava (rani, razvijeni i kasni srednji vijek); opisuje karakteristike društava i epoha koje izučava; uz pomoć nastavnika ređa navodi najznačajnije događaje i pojave hronološkim redom; navodi ključne vremenske odrednice;
* koristi jednostavne istorijske i geografske mape; upisuje i ucrtava podatke u slijepe karte uz pomoć nastavnika; na osnovu karte opisuje povezanost prostora i načina života, uz pomoć nastavnika;
* razlikuje kategorija uzroka i posljedice uz pomoć nastavnika; navodi uzroke i posljedice prošlih događaja, pojava i procesa na jednostavnim primjerima; uz pomoć nastavnika uočava da događaji, pojave i procesi mogu imati više od jednog uzroka i posljedica i da se mogu prikazati na različite načine;
* uočava kontinuitete i promjene u epohama koja izučava; uz pomoć nastavnika opisuje kako su pojedinci i grupe uticali na promjene, i da li su te promjene značile napredak ili nazadovanje;
* opisuje karakteristike nekih izvora tipičnih za epohu koje izučava; identifikuje podatke povezane sa istraživačkim pitanjima; izvodi zaključke na osnovu informacija iz izvora, uz pomoć nastavnika;
* navodi neke primjere različitih prikaza/tumačenja prošlosti, daje jednostavna objašnjenja o tome zašto ljudi različito tumače iste istorijske ličnosti, događaje i pojave; uz pomoć nastavnika identifikuje neke sličnosti i razlike između različitih tumačenja i perspektiva na jednostavnim primjerima;
* učestvuje u diskusijama na zadatu temu, navodeći argumente uz pomoć nastavnika ili vršnjaka; razumije i poštuje proceduru u diskusijama.

Dobar:

* Upotrebljava odgovarajuće termine za opis toka vremena; upoređuje karakteristike društava i epoha koje izučava sa onima iz prošlosti; hronološki ređa najznačajnije događaje, pojave i procese; navodi ključne vremenske odrednice; izrađuje jednostavne grafičke prikaze toka vremena;
* koristi istorijske i geografske mape; upisuje i ucrtava podatke u slijepe karte; na osnovu karte objašnjava povezanost prostora i načina života;
* navodi i povezuje uzroke i posljedice prošlih događaja, pojava i procesa; opisuje primjere uzroka i posljedica u udžbenicima i izvorima; uz pomoć nastavnika razlikuje i pronalazi pojedine kategorije uzroka i posljedica prošlih događaja, pojava i procesa u izučavanom štivu;
* upoređuje kontinuitete i promjene u epohama koje izučava pronalazeći sličnosti i razlike; objašnjava kako su pojedinci i grupe uticali na promjene, kao i da li su te promjene predstavljale napredak ili nazadovanje;
* razlikuje primarne od sekundarnih izvora; objašnjava karakteristike izvora tipičnih za epohe koje izučava; objašnjava vrijednosti i ograničenja istorijskih izvora na konkretnim primjerima;
* postavlja jednostavnija istraživačka pitanja, vrši izbor relevantnih informacije iz izvora; daje objašnjenja za različita tumačenja i perspektive; na osnovu relevantnih informacija iz izvora i literature stvara jednostavan rad; promišlja o svom pristupu i zaključcima, procjenjujući njihovu uspješnost na osnovu zadatih kriterijuma;
* navodi primjere različitih tumačenja događaja, pojava i procesa i daje jednostavna objašnjenja za to; pronalazi sličnosti i razlike između različitih tumačenja i perspektiva na jednostavnim primjerima; na osnovu izvora stvara sopstvena tumačenja istorijskih ličnosti, događaja, pojava i procesa; promišlja o svojim zapažanjima prema zadatim kriterijumima;
* učestvuje u diskusijama na zadatu temu navodeći argumente; razumije i poštuje procedure i uvažava argumente suprotne strane.

Vrlo dobar:

* Upotrebljava razvijene termine za opis toka vremena (romanika, gotika, humanizam, doba Balšića, doba Crnojevića); upoređuje i objašnjava karakteristike društava i epoha koje izučava sa onima iz prošlosti navodeći konitinuitete i promjene; ređa događaje, pojave i procese hronološki; navodi ključne vremenske odrednice; izrađuje složenije grafičke prikaze toka vremena;
* koristi složenije istorijske i geografske karte; upisuje i ucrtava podatke u slijepe karte; izrađuje jednostavne tematske karte na zadatoj podlozi; na osnovu karata i drugih izvora objašnjava povezanost prostora i načina života;
* objašnjava uzroke i posljedice događaja, pojava i procesa koje izučava; navodi primjere prikaza uzroka i posljedica uočavajući sličnosti i razlike; svrstava uzroke i posljedice prošlih događaja, pojava i procesa u određene kategorije prema uputstvu nastavnika;
* upoređuje kontinuitete i promjene u epohama koja izučava objašnjavajući sličnosti i razlike; obrazlaže kako su pojedinci i grupe uticali na promjene, kao i da li su promjene značile napredak ili nazadovanje;
* analizira vrijednosti i ograničenja istorijskih izvora na konkretnim primjerima i procjenjuje njihov značaj za konkretno istraživanje; postavlja složenija pitanja o izvorima i dolazi do utemeljenih zaključaka;
* postavlja istraživačka pitanja i vrši izbor relevantnih informacija za svoje zaključke; analizira i objašnjava različita tumačenja i perspektive; stvara složeniji rad u kojem izvodi jednostavne zaključke na osnovu dokaza iz izvora i literature; promišlja o svom pristupu i zaključcima procjenjujući njihovu uspješnost na osnovu zadatih kriterijuma;
* upoređuje različita tumačenja i perspektive o istorijskim ličnostima, događajima, pojavama i procesima na konkretnim primjerima, pronalazi sličnosti i razlike; uviđa da na osnovu istih izvora mogu nastati različita tumačenja, navodi neke razloge za to; razlikuje činjenice od mišljenja na jednostavnim primjerima; koristeći izvore stvara sopstvena tumačenja u kojima objašnjava značaj pojedinaca, događaja, projava i procesa prema zadatim kriterijumima; objašnjava svoja zapažanja i upoređuje ih sa zapažanjima drugih učenika, tumačeći sličnosti i razlike;
* predlaže teme diskusija i učestvuje u njima navodeći argumente, uvažava stavove suprotne strane, procjenjuje sopstvene i argumente suprotne strane.

Odličan:

* Upotrebljava napredne termine za opis toka vremena (karolinška renesansa, rekonkvista…); upoređuje i tumači karakteristike društava i razdoblja koje proučava sa onima iz prošlosti, objašnjavajući promjene i kontinuitete; ređa ličnosti, događaje, pojave i procese hronološki; izrađuje složenije grafičke prikaze toka vremena;
* upotrebljava složenije istorijske i geografske karte u objašnjavanju istorijskih događaje, pojava i procesa; upisuje i ucrtava podatke u slijepe karte; izrađuje tematske karte na zadatoj podlozi; na osnovu podataka s karte i drugih izvora izvodi zaključke o povezanosti prostora i načina života; upoređuje stare kartografske prikaze sa savremenim pronalazeći sličnosti i razlike;
* primjenjuje svoje znanje o uzrocima, povodima i posljedicama na nove nastavne sadržaje; upoređuje različite prikaze uzroka i posljedica navodeći sličnosti i razlike i njihovu namjenu; svrstava uzroke i posljedice prošlih događaja, pojava i procesa u zadate kategorije;
* upoređuje kontinuitete i promjene u epohama koje izučava, analizirajući sličnosti i razlike, kao i uzroke i posljedice promjena; tumači kako su pojedinci i grupe uticali na promjene, kao i da li su te promjene značile napredak ili nazadovanje;
* analizira vrijednosti i ograničenja istorijskih izvora na konkretnim primjerima, procjenjuje koliko su izvori korisni za konkretno istraživanje; na osnovu izvora izvodi dokaze na kojima zasniva svoje zaključke;
* primjenjuje svoje znanje i vještine za kreiranje složenijih istraživačkih pitanja; analizira izvore, gledišta i perspektive, bira relevantne informacije i upotrebljava ih za svoje stavove; stvara rad složenije strukture u kojem kombinuje dokaze iz izvora i literature za izvođenje sopstvenih zaključaka; promišlja o svom pristupu i zaključcima, procjenjujući njihovu uspješnost;
* osmišljava teme diskusija i učestvuje u njima navodeći argumente; uvažava argumente suprotne strane; procjenjuje sopstvene i argumente suprotne strane.

**VIII razred**

Zadovoljavajući:

* Upotrebljava odgovarajuće termine za opis toka vremena; navodi karakteristike društava i epoha koje izučava; ređa najznačajnije događaje, pojave i procese hronološki, uz pomoć nastavnika; navodi ključne vremenske odrednice;
* koristi jednostavne istorijske i geografske karte; upisuje i ucrtava podatke u slijepe karte prema uputstvu nastavnika; opisuje povezanost prostora i načina života koristeći kartu, uz pomoć nastavnika;
* uz pomoća nastavnika objašnjava neke uzroke i posljedice prošlih događaja; uviđa, na konkretnim primjerima, da su neki uzroci i posljedice prikazani kao važniji od drugih; razlikuje pojedine kategorije uzroka i posljedica iz prošlih događaja, pojava i procesa, uz pomoć nastavnika; navodi primjere posljedica prošlih događaja, pojava i procesa koji utiču na sadašnjost;
* uz pomoć nastavnika uočava domet i ritam promjena, kao i njihove uzroke i posljedice; uz pomoća nastavnika navodi kako su se društvene pojave, procesi, ideje, vrijednosti i stavovi pojedinaca ili grupa mijenjali tokom vremena; objašnjava jesu li promjene značile napredak ili nazadovanje;
* razlikuje primarne od sekundarnih izvora; u pojedinim izvorima pronalazi podatke koji nude odgovor na pitanja o prošlosti; uz pomoć nastavnika postavlja pitanja za analizu izvora;
* postavlja jednostavna istraživačka pitanja i u izvorima pronalazi relevantne podatke; u prikazima događaja prepoznaje perspektive i daje jednostavna objašnjenja za njih; vrši izbor podataka na osnovu kojih stvara rad dogovorene strukture, uz pomoć nastavnika ili vršnjaka; navodi izvore podataka u osnovnoj formi; procjenjuje uspješnost sopstvenog istraživanja uz pomoć nastavnika ili drugih učenika;
* učestvuje u diskusijama i debatama na zadatu temu, navodeći argumente uz pomoć nastavnika ili vršnjaka, razumije i poštuje proceduru u diskusijama i debatama.

Dobar:

* Upotrebljava odgovarajuće termine za opis toka vremena (humanizam, renesansa, prosvjetiteljstvo, revolucija, imperijalizam ...); navodi karakteristike društava i epoha koje izučava, uočavajući šta se promijenilo, a šta je ostalo isto; hronološki ređa najznačajnije događaje, pojave i procese; navodi ključne vremenske odrednice; izrađuje jednostavne grafičke prikaze toka vremena;
* koristi istorijske i geografske karte; upisuje i ucrtava podatke u slijepe karte; izrađuje jednostavne tematske karte na zadatoj podlozi; na osnovu karte objašnjava povezanost prostora i načina života;
* ređa uzroke i posljedice događaja, pojava i procesa po značaju navodeći neke argumente za svoj izbor; svrstava uzroke i posljedice prošlih događaja, pojava i procesa u zadate kategorije; uočava i objašnjava primjere posljedica prošlih događaja, pojava i procesa koji utiču na sadašnjost;
* objašnjava i upoređuje domet i ritam promjena, kao i njihove uzroke i posljedice; obrazlaže kako su se društvene pojave, procesi, ideje, vrijednosti i stavovi pojedinaca ili grupa mijenjali tokom vremena; objašnjava jesu li promjene značile napredak ili nazadovanje;
* objašnjava karakteristike nekih izvora tipičnih za razdoblja koja izučava; analizira i upotrebljava podatke iz različitih primarnih i sekundarnih izvora kako bi odgovorio na složenija pitanja o prošlosti; samostalno postavlja pitanja za analizu izvora;
* postavlja složenija istraživačka pitanja i planira svoje istraživanje; razmatra porijeklo i svrhu izvora, objašnjava sličnosti i razlike u suprotstavljenim prikazima prošlosti, opisuje perspektive; bira i organizuje podatke za izradu rada zadate strukture; podatke iz izvora koristi kao dokaze; navodi izvore informacije u osnovnoj formi; procjenjuje uspješnost sopstvenog istraživanja prema zadatim kriterijumima;
* učestvuje u diskusijama i debatama na zadatu temu navodeći argumente; razumije i poštuje proceduru, uvažava argumente suprotne strane.

Vrlo dobar:

* Upotrebljava razvijene termine za opis toka vremena (moderno doba, secesija...); upoređuje karakteristike društava i epoha koje izučava objašnjavajući šta se promijenilo, a šta je ostalo isto; ređa osobe, događaje, pojave i procese hronološki; izrađuje složenije grafičke prikaze toka vremena;
* koristi složenije istorijske i geografske karte; upisuje i ucrtava podatke u slijepe karte; izrađuje jednostavnije tematske karte na zadatoj podlozi; povezujući podatke iz karata i drugih izvora objašnjava međusobni uticaj prostora i načina života; identifikuje način na koji istorijske karte prikazuju određene događaje, pojave i procese;
* analizira uzroke i posljedice događaja, pojava i procesa koje izuučava, ređa ih po značaju i navodi argumente za svoj izbor; analizira različite prikaze prošlih događaja, pojava i procesa, uočavajući sličnosti i razlike u izboru uzroka i posljedica; svrstava uzroke i posljedice prošlih događaja, pojava i procesa u kategorije; objašnjava primjere posljedica prošlih događaja, pojava i procesa koji utiču na sadašnjost;
* donosi sopstvene zaključke o dometu i ritmu promjena, kao i njihovim uzrocima i posljedicama; analizira kako su se društvene pojave, procesi, ideje, vrijednosti i stavovi pojedinaca ili grupa mijenjali tokom vremena; procjenjuje jesu li promjene značile napredak ili nazadovanje;
* analizira i procjenjuje podatke iz više primarnih i sekundarnih izvora za nalaženje odgovora na složenija pitanja o prošlosti i izvođenje sopstvenih zaključaka zasnovanih na tim podacima;
* planira i vrši istraživanja, i samostalno dolazi do zaključaka; razmatra porijeklo i svrhu izvora, analizira i objašnjava sličnosti i razlike u suprotstavljenim prikazima događaja ili ličnosti, opisuje i objašnjava perspektive; prikupljene podatke koristi kao dokaze u sopstvenim prikazima prošlosti; stvara složenije radove, koristeći relevantne podatke i stručne termine; precizno navodi izvore informacija; procjenjuje uspješnost sopstvenog istraživanja na osnovu zadatih kriterijuma;
* predlaže teme diskusija i debata, i učestvuje u njima navodeći argumente; uvažava stavove suprotne strane; procjenjuje sopstvene i argumente suprotne strane.

Odličan:

* upotrebljava napredne termine za opis toka vremena (doba nacija, modernizacija ...); upoređuje i tumači karakteristike društava i epoha koje izučava objašnjavajući promjene i kontinuitet; ređa osobe, događaje, pojave i procese hronološki; osmišljava i izrađuje složenije grafičke prikaze toka vremena;
* upotrebljava složenije istorijske i geografske karte za tumačenje istorijskih događaja, pojava i procesa; upisuje i ucrtava podatke u slijepe karte; izrađuje tematske karte na zadatoj podlozi; izvodi zaključke o povezanosti prostora i načina života u prošlosti na osnovu podataka s karte i drugih izvora; uočava i objašnjava način na koji istorijske karte prikazuju određene događaje, pojave i procese;
* daje sopstvena objašnjenja o uzrocima i posljedicama događaja, pojava i procesa koja su potkrijepljena dokazima i smještena u odgovarajući kontekst; ređa uzroke i posljedice po značaju, obrazlaže svoj izbor i upoređuje ga sa izborom drugih učenika; analizira i tumači različite prikaze prošlih događaja, pojava i procesa kako bi objasnio sličnosti i razlike u izboru uzroka i posljedica; kategoriše uzroke i posljedice prema različitim kriterijumima; objašnjava posljedice prošlih događaja, pojava i procesa na sadašnjost;
* integriše znanje o dometu i ritmu promjena i njihovim uzrocima i posljedicama u šire razumijevanje prošlosti; analizira kako su se društvene pojave, procesi, ideje, vrijednosti i stavovi pojedinaca ili grupa mijenjali tokom vremena; procjenjuje jesu li promjene značile napredak ili nazadovanje;
* analizira i procjenjuje podatke iz raznovrsnih primarnih i sekundarnih izvora, koristeći ih za sopstvenu argumentaciju;
* istražuje istorijske teme i samostalno dolazi do zaključaka; koristi raznovrsne i brojne izvore analitički i kritički; analizira i procjenjuje suprotstavljene perspektive; izrađuje složenije narative, opise i objašnjenja koristeći relevantne podatke i stručne termine; sistematski koristi podatke iz izvora kao dokaze; dosljedno navodi izvore informacija; procjenjuje uspješnost sopstvenog istraživanja na osnovu zadatih kriterijuma;
* osmišljava teme diskusija i debata, učestvuje u njima navodeći argumente; uvažava argumente suprotne strane; procjenjuje sopstvene i argumente suprotne strane.

**IX razred**

Zadovoljavajući:

* Upotrebljava odgovarajuće termine za opis toka vremena; navodi karakteristike društava i epoha koje izučava; ređa najznačajnije događaje, pojave i procese hronološki uz pomoć nastavnika; navodi ključne vremenske odrednice;
* koristi jednostavne istorijske i geografske karte; upisuje i ucrtava podatke u slijepe karte prema uputstvu nastavnika; koristeći kartu objašnjava povezanost prostora i načina života, uz pomoć nastavnika;
* uz pomoć nastavnika objašnjava neke uzroke i posljedice događaja, pojava i procesa koje izučava; na konkretnim primjerima uočava da su neki uzroci i posljedice predstavljeni kao važniji od drugih; uz pomoć nastavnika razlikuje pojedine kategorije uzroka i posljedica prošlih događaja, pojava i procesa; navodi primjere posljedica prošlih događaja, pojava i procesa koji utiču na sadašnjost;
* uz pomoć nastavnika uočava domete i ritam promjena, kao i njihove uzroke i posljedice; uz pomoć nastavnika obrazlaže kako su se društvene pojave, procesi, ideje, vrijednosti i stavovi pojedinaca ili grupa mijenjali tokom vremena; objašnjava da li su promjene značile napredak ili nazadovanje;

razlikuje primarne od sekundardnih izvora i objašnjava karakteristike nekih izvora tipičnih za epohe koje izučava; u pojedinim izvorima pronalazi podatke koji nude odgovor na pitanja o prošlosti; uz pomoć nastavnika postavlja pitanja za analizu izvora;

* postavlja jednostavnija istraživačka pitanja, pronalazi i kombinuje podatke iz izvora; u prikazima događaja prepoznaje perspektive i daje za njih jednostavna objašnjenja; vrši izbor podataka na osnovu kojih stvara rad dogovorene strukture uz pomoć nastavnika ili vršnjaka; navodi izvore informacije u osnovnoj formi; procjenjuje uspješnost sopstvenog istraživanja uz pomoć nastavnika;
* upoređuje neka tumačenja događaja, pojava i procesa i pronalazi sličnosti i razlike; u izvorima uočava različite perspektive uz pomoć nastavnika; uz pomoć nastavnika postavlja osnovna pitanja za analizu tumačenja i perspektiva (o autoru, mjestu i vremenu nastanka);
* učestvuje u diskusijama i debatama na zadatu temu, navodeći argumente uz pomoć nastavnika ili vršnjaka; razumije i poštuje proceduru u diskusijama i debatama; uvažava argumente suprotne strane.

Dobar:

* Upotrebljava odgovarajuće termine za opis toka vremena (Prvi i Drugi svjetski rat, Velika ekonomska kriza, hladni rat ...); navodi karakteristike društava i epoha koja izučava, objašnjavajući šta se promijenilo a šta je ostalo isto; hronološki ređa najznačajnije događaje, pojave i procese; navodi ključne vremenske odrednice; izrađuje jednostavne grafičke prikaze toka vremena;
* koristi istorijske i geografske karte; upisuje i ucrtava podatke u slijepe karte; izrađuje tematske karte na zadatoj podlozi; koristeći kartu, objašnjava povezanost prostora i načina života;
* ređa uzroke i posljedice događaja, pojava i procesa prema značaju, navodeći neke argumente za svoj izbor; svrstava uzroke i posljedice prošlih događaja, pojava i procesa u zadate kategorije; uočava i objašnjava primjere posljedica događaja, pojava i procesa koji utiču na sadašnjost;
* objašnjava i upoređuje domete i ritam promjena, kao i njihove uzroke i posljedice; obrazlaže kako su se društvene pojave, procesi, ideje, vrijednosti i stavovi pojedinaca ili grupa mijenjali tokom vremena; objašnjava da li su promjene značile napredak ili nazadovanje;
* analizira i upotrebljava podatke iz različitih primarnih i sekundarnih izvora, kao i znanje o karakteristikama izvora tipičnih za epohu koje izučava kako bi odgovorio na složenija pitanja o prošlosti; samostalno postavlja pitanja za analizu izvora;
* postavlja složenija istraživačka pitanja i planira istraživanje; postavlja pitanja o porijeklu i svrsi izvora, pronalazi i objašnjava sličnosti i razlike u suprotstavljenim prikazima događaja i osoba; vrši izbor podataka za izradu rada dogovorene strukture; upotrebljava stručne termine; podatke iz izvora koisti kao dokaze; navodi izvore u osnovnoj formi; procjenjuje uspješnost svog istraživanja na osnovu zadatih kriterijuma;
* upoređuje tumačenja istorijskih ličnosti, događaja, pojava i procesa, objašnjava sličnosti i razlike; u izvorima objašnjava različite perspektive; razlikuje činjenice od mišljenja; uviđa da na osnovu istog izvora mogu nastati različita tumačenja, navodi neke razloge za to; objašnjava značaj pojedinih istorijskih ličnosti, događaja, pojava i procesa na osnovu zadatih kriterijuma; upoređuje svoje procjena s procjenama drugih učenika, objašnjavajući sličnosti i razlike;
* učestvuje u diskusijama i debatama na zadatu temu, navodeći argumente; razumije i poštuje procedure; uvažava argumente suprotne strane.

Vrlo dobar:

* Upotrebljava razvijene termine za opis toka vremena (sufražetski pokret, međuratni period, dekolonizacija ...); upoređuje karakteristike društava i epoha koje proučava objašnjavajući promjene i kontinuitete; hronološki ređa događaje, pojave i procese; navodi ključne vremenske odrednice; izrađuje složenije grafičke prikaze toka vremena;
* koristi složenije istorijske i geografske karte; upisuje i ucrtava podatke u slijepe karte; izrađuje tematske karte na zadatoj podlozi; na osnovu podataka iz karata i drugih izvora objašnjava povezanost prostora i načina života; uočava i objašnjava načine na koji istorijske karte prikazuju određene događaje, pojave i procese;
* analizira uzroke i posljedice događaja, pojava i procesa koje izučava, ređa ih po značaju i obrazlaže svoj izbor; analizira različite prikaze prošlih događaja, pojava i procesa i objašnjava sličnosti i razlike u izboru uzroka i posljedica; kategoriše uzroke i posljedice prošlih događaja, pojava i procesa; objašnjava primjere prosljedica prošlih događaja, pojava i procesa koji utiču na sadašnjost;
* izvodi sopstvene zaključke o dometu i ritmu promjena, kao i o njihovim uzrocima i posljedicama; analizira kako su se društvene pojave, procesi, ideje, vrijednosti i stavovi pojedinaca ili grupa mijenjali tokom vremena; procjenjuje da li su promjene značile napredak ili nazadovanje;
* analizira i vrednuje podatke iz raznovrsnih primarnih i sekundarnih izvora za davanje odgovora na složenija pitanja o prošlosti i donošenje sopstvenih zaključaka;
* planira i sprovodi istraživanje; samostalno dolazi do utemeljenih zaključaka; postavlja pitanja o porijeklu i svrsi izvora, analizira i objašnjava sličnosti i razlike u suprotstavljenim prikazima događaja ili ličnosti, opisuje i objašnjava perspektive; prikupljene podatke koristi kao dokaze u sopstvenim prikazima prošlosti; stvara složenije radove, koristeći relevantne podatke i stručne termine; precizno navodi izvore informacija; procjenjuje uspješnost svog istraživanja uzimajući u obzir relevantne kriterijume procjene;
* upoređuje tumačenja istorijskih ličnosti, događaja, pojava i procesa, objašnjava sličnosti i razlike; na osnovu izvora objašnjava perspektive; navodi i objašnjava razloge zbog kojih nastaju različite interpretacije i perspektive navodeći podatke koji su upotrijebljeni i/ili izostavljeni; u prikazima razlikuje činjenice od mišljenja, izdvaja pretpostavke i pristrasnosti; procjenjuje značaj određenih istorijskih ličnosti, događaja, pojava i procesa prema zadatim kriterijumima; upoređuje svoje procjene značaja s procjenama drugih učenika objašnjavajući razlike među njima;
* predlaže teme diskusija i debata i učestvuje u njima, navodeći argumente; uvažava stavove suprotne strane; procjenjuje sopstvene i argumente suprotne strane.

Odličan:

* Upotrebljava napredne termine za opis toka vremena (socrealizam, postmodernizam, globalizacija...); upoređuje i tumači karakteristike društava i epoha koje izučava, objašnjavajući razloge promjena i kontinuiteta; ređa događaje, pojave i procese hronološki; navodi ključne vremenske odrednice; osmišljava i izrađuje složenije grafičke prikaze vremena;
* upotrebljava složenije istorijske i geografske karte za tumačenje istorijskih događaja, pojava i procese; upisuje i ucrtava podatke u slijepe karte; izrađuje tematske karte na zadatoj podlozi; izvodi zaključke o povezanosti prostora i načina života na osnovu podataka s karte i drugih izvora; analizira načine na koji istorijske karte prikazuju određene događaje, pojave i procese, predlaže moguće izmjene;
* daje sopstvena objašnjenja o uzrocima i posljedicama događaja, pojava i procesa, koja su potkrijepljena dokazima i smještena u odgovarajući kontekst; ređa uzroke i posljedice po značaju, obrazlažući svoj izbor i upoređuje ga sa izborima drugih učenika; analizira i tumači različite prikaze prošlih događaja, pojava i procesa kako bi objasnio sličnosti i razlike u izboru uzroka i posljedica; kategoriše uzroke i posljedice prema različitim kriterijumima; objašnjava uticaj posljedica prošlih događaja, pojava i procesa na sadašnjost;
* integriše znanje o dometu i ritmu promjena, kao i o njihovim uzrocima i posljedicama, u šire razumijevanje prošlosti; analizira kako su se društvene pojave, procesi, ideje, vrijednosti i stavovi pojedinaca ili grupa mijenjali tokom vremena; procjenjuje da li su promjene značile napredak ili nazadovanje;
* analizira i vrjednuje podatke iz raznovrsnih primarnih i sekundarnih izvora, koristeći ih kao dokaze za sopstvenu argumentaciju;
* istražuje istorijske teme i samostalno dolazi do utemeljenih zaključaka; koristi raznovrsne i brojne izvore analitički i kritički; analizira i procjenjuje suprotstavljene perspektive; podatke prikupljene na taj način koristi kao dokaze u sopstvenim prikazima prošlosti; izrađuje složenije strukturirane narative, opise i objašnjenja, koristeći relevantne podatke i stručne termine; sistematski koristi podatke iz izvora kao dokaze; dosljedno navodi izvore informacija; procjenjuje uspješnost svog istraživanja uzimajući u obzir relevantne kriterijume procjene;
* primjenjuje obrasce za analizu tumačenja i perspektiva; izvodi argumentovane zaključke o razlozima zbog kojih nastaju različite interpretacije i perspektive; uviđa da različita tumačenja i perspektive mogu, ali i ne moraju biti jednako vrijedne; ocjenjuje utemeljenost pojedinih perspektiva, procjenjujući zašto je jedna vrjednija od drugih; donosi procjene o značaju pojedinih istorijskih ličnosti, događaja, pojava i procesa i objašnjava razloge svog izbora; upoređuje svoje procjene s procjenama drugih učenika objašnjavajući zašto među njima postoje razlike;
* osmišljava teme diskusija i debata; učestvuje u njima navodeći argumente; uvažava argumente suprotne strane; procjenjuje sopstvene i argumente suprotne strane.